|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ПРОВЕДЕНАТА ОБЩЕСТВЕНА КОНСУЛТАЦИЯ ПО ПРОЕКТА НА НАРЕДБА ЗА КЛАСИФИКАЦИЯ НА КЛАНИЧНИ ТРУПОВЕ НА ГОВЕДА, СВИНЕ И ОВЦЕ ПО СКАЛИТЕ НА СЪЮЗА, ОТЧИТАНЕ И ДОКЛАДВАНЕ НА ПАЗАРНИТЕ ЦЕНИ НА НЯКОИ КАТЕГОРИИ КЛАНИЧНИ ТРУПОВЕ И ПРОВЕРКИ В КЛАНИЦИТЕ** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | Blbbg (Борд по говеждо и агнешко месо)(Портал за обществени консултации на 13 юли 2022 г.) | **Коментар** |  |  |
| Наредбата решава бюрократичната нужда от актуализация с новия РЕГЛАМЕНТ ЗА ИЗПЪЛНЕНИЕ (ЕС) 2017/1184 НА КОМИСИЯТА, но не решава по–големия въпрос: кога ще се въведе SEUROP в България, за да се формира справедливо цената на родното агнешко и говеждо за фермерите.Оправданията „за голяма административна тежест“, не могат да бъдат основателни, защото така или иначе преработката на животнинска продукция е придружена с множество процедури по контрол на храните.Общото мнение е, че с влизането на новата наредба ситуацията с оценките по SEUROP и налагането на скалата в преработвателните предприятия няма да се постигне.Налице е дълбок пробив в аналитичния модел на родното производство на червено месо, а неприлагането на SEUROP ще го задълбочи, защото не може да се установи обективно качеството и количеството на добива, а от там и не може обективно да се отстрани и реши проблема.Странно е, че администрацията подценява важността на тази систематика. Налице е информация, че средното трупно тегло от оценени трупове в България е далеч под средното европейско с около 40% – или 320 кг среден труп в Европа срещу 191 кг в България (данни на Агростатистика за 2016 г.)Абритражът на оценките е абсолютно подценен. Според проекта за наредба, фермерът – продавач трябва да присъства на място по време на клането, за да може да обжалва евентуално несъгласие. В реални условия това е невъзможно и нецелесъобразно и дори да е налице възможност и желание, процедурата ще откаже фермера.Подценяването на темата SEUROP = формиране на справедлива цена, поддържа и тенденцията за клане извън лицензираните кланици – 2016 г. по данни на МЗХ едва 27,1 % са закланите ЕПЖ в кланицити, останалите 72,9% са заклани във фермите при съмнително спазване на изискванията за контрол на храните. Не е налице стимул на фермерите да работят с лицензираните кланици. |  |  |
|  |  | **Предложение за корекции БГАМ**Относно: Наредба за класификация на кланични трупове от говеда, свине и овцеВъв връзка с проекта за Наредба, предлагаме на Вашето внимание коментари и предложения от Фондация „Борд по говеждо и агнешко месо”. |  |  |
|  |  | Изменение на чл. 2 (т. 2) – намаляване на средния брой кланета на 15 бр. седмично за ЕРД. | Не се приема | Направеното предложение води до увеличаване на административната тежест за бизнеса. С предложения проект на Наредба не се предвижда въвеждане на нови изисквания за кланиците да класифицират, като е запазена действащата уредба по отношение на кръга от задължени лица, която отговаря на изискванията на Европейския съюз. Целта е да се улесни и насърчи извършването на стопанската дейност, като се ограничи до обществено оправдани граници административното регулиране и административния контрол, осъществявани върху нея от държавните органи. |
|  |  | Изменение на чл. 2 (т. 4) – намаляване на средния брой ДРД на 60 бр. седмично. | Не се приема | Направеното предложение води до увеличаване на административната тежест за бизнеса. С предложения проект на Наредба не се предвижда въвеждане на нови изисквания за кланиците да класифицират, като е запазена действащата уредба по отношение на кръга от задължени лица, която отговаря на изискванията на Европейския съюз. Целта е да се улесни и насърчи извършването на стопанската дейност, като се ограничи до обществено оправдани граници административното регулиране и административния контрол, осъществявани върху нея от държавните органи.  |
|  |  | Изменение на чл. 2. – изрично споменаване, че Наредбата се прилага и по отношение и на кланични пунктове. | Приема се частично | В приложното поле на чл. 2 от проекта на Наредба са включени и кланичните пунктове с възможност за извършване на доброволна класификация на кланични трупове. Задължаването на кланичните пунктове води до увеличаване на административната тежест за бизнеса. Целта е да се улесни и насърчи извършването на стопанската дейност, като се ограничи до обществено оправдани граници административното регулиране и административния контрол, осъществявани върху нея от държавните органи. |
|  |  | В чл. 3 да се добави нова точка – регистър на класификаторите, предприятията в които работят, валидността на документа за правоспособност и възможностите и региона за арбитраж. | Не се приема | Регистърът на класификаторите е регламентиран в чл. 9, ал. 5 от Наредба № 16 от 2005 г. за условията и реда за провеждане на курс за обучение и изпит и за издаване и отнемане на свидетелство на класификатори за класификация на кланични трупове по скалите на Съюза. В тази връзка на интернет страницата на МЗм се поддържа регистър на класификаторите, който е съобразен с изискванията на цитираната разпоредба, както и на чл. 58б, ал. 7 от Закона за прилагане на Общата организация на пазарите на земеделските продукти на Европейския съюз и на Закона за защита на личните данни. |
|  |  | Към чл. 6 да се добави текста – „Изкупните цени да се публикуват на интернет страницата на предприятието и да се актуализират всяка седмица“. | Приема се по принцип | Направена е нова редакция на чл. 6, ал. 1 от проекта на Наредба, която е в съответствие с разпоредбата на чл. 58а, ал. 4 от Закона за прилагане на Общата организация на пазарите на земеделски продукти на Европейския съюз. Ежеседмичното актуализиране на изкупните цени е уредено в ал. 2 на същата разпоредба. |
|  |  | Към чл. 8 да се добави ангажимент на кланицата да извести доставчика на животните за забавяне на клането и да заяви увеличение от 1 %. | Не се приема | Не е необходимо предложеното допълнение в чл. 8 от проекта на Наредба, тъй като съгласно чл. 16 след извършване на класификацията се изготвя протокол, който съдържа дата и час на приемане на живото животно и дата и час на клане и екземпляр от него се предоставя срещу подпис на доставчика, предал животните за клане.  |
|  |  | **Предложение за корекции, продължение** |  |  |
|  |  | Към чл. 12 да отпадне текста „класът по конформация S не се прилага“ – изискването на комисията е да не се докладват в рапорта към Евростат и статистиката, но за нуждите на индустрията е необходимо да се докладват всички класове. | Не се приема | В България към настоящия момент няма кланици, които класифицират животни с клас по конформация S. При установяване на такива МЗм може да предприеме действия за въвеждане на клас по конформация S, за което е необходимо и уведомяване на Европейската комисия. |
|  |  | По чл. 14 т. 2 – печатът за класификация не е описан като реквизити. Следва да се опише детайлно. | Не се приема | Реквизитите на печата са разписани в Делегиран регламент (ЕС) 2017/1182 на Комисията от 20 април 2017 година за допълване на Регламент (ЕС) № 1308/2013 на Европейския парламент и на Съвета по отношение на скàлите на Съюза за класификация на кланични трупове на говеда, свине и овце и по отношение на отчитането на пазарните цени на някои категории кланични трупове и живи животни, който се прилага пряко и в тази връзка не е необходимо детайлно описване. |
|  |  | По чл. 14 т. 4 – Етикета на ДРГ е по малък от ЕРГ – Вероятно е техническа грешка? | Приема се по принцип | Видно от приложения проект на Наредба, в чл. 14, ал. 4, т. 1 и 2 размерът на етикета за ЕРД е не по-малко от 50 кв. см., а за ДРД е не по-малко от 30 кв. см. |
|  |  | По чл. 16 т. 2 – текстът „може да се изпрати по електронната поща“ да се замени със: „задължително да се изпрати по електронната поща“. | Не се приема | Съгласно чл. 16, ал. 4 от проекта на Наредба екземпляр от протокола се предоставя срещу подпис на доставчика, предал животните за клане. Разпоредбата на чл. 16, ал. 2 отразява хипотезата, при която протоколът може да се изпрати предварително по електронната поща на доставчика, което е само с информативен характер и по преценка на лицата дали желаят предварително да се запознаят или това да се случи при самото връчване на протокола. |
|  |  | Предлагаме транспортът да отпадане от микса. Докладват се цени „продава“, което означава, че транспорта, без изрично споменаване, е включен в докладваната цена. | Не се приема | Отделянето на транспортните разходи е необходимо във връзка с извършването на контрол. При проверка в кланиците следва да се провери дали има извършени транспортни разходи, което се удостоверява със съответните документи. В случай, че са установени такива разходи се проследява дали същите са включени в докладваната цена. |
|  |  | Операцията по теглене е основна – тарирането на кантарите е задължително.В Ирландия, дори е задължително поддържането „на склад“ в предприятието на минимум 240 кг еталонни тежести за извършване на контрол от контролните органи, извън – компанията за метрология, която е задължителна. |  |  |
|  |  | Трупното трябва да се претегли до 60 мин. след клането според новия регламент. | Приема се по принцип | Претеглянето на кланичните трупове е регламентирано в чл. 13, ал. 1 от проекта на Наредба. |
|  |  | Арбитражът следва да се опише подробно като процедура, както и да се регламентират минимални тарифи за арбитражното производство. | Не се приема | Проектът на Наредба е подзаконов нормативен акт, който не може да регламентира минимални тарифи, както и няма законова делегация за въвеждане на такси. |
|  |  | Обявяване на изкупни цени на входа на кланицата, както и в уеб сайт. | Приема се по принцип | Виж мотивите по-горе на стр. 4. |
|  |  | Цена и тарифа на класификаторната услуга – необходимо е МЗм да постанови тарифа за дейността на лицензираните класификатори. | Не се приема | Услугата по извършване на класификация на кланични трупове е вид стопанска дейност и министерството, като публичен орган няма правомощия да определя цени за извършване на услуги в частния сектор. |
|  |  | Надяваме се предложенията ни да бъдат разгледани и да станат част от проекта!С уважение, БГАМ |  |  |